google/wiki40b huggingface dataset:
Ka‘ahumanu

Barndom

Ka'ahumanu ble født i en hule nær Hana på Hawaii-øya Maui mellom 1768 og 1773. Hennes foreldre var Keeaumoku Papaiahiahi og Namahana'i'Kaleleokalani, Navnet Ka‘ahumanu kan oversettes som fjærkledd mantel. Hennes søsken omfatter guvernør John Adams Kuakini av Hawaii, dronning Kalakua Kaheiheimalie, guvernør George Cox Kahekili Ke'eaumoku II av Maui og Lydia Namahana Pi'ia.

Dronningregent

Da Ka‘ahumanus mann døde den 5. mai 1819 så hevdet Ka'ahumanu at det var ett av den avdøde kongens ønsker at hun skulle få dele styringen over kongeriket Hawaii med deres 22 år gamle sønn Liholiho, som tok navnet Kamehameha II. Det parlamentariske organ på Hawaii aksepterte dette ønsket og opprettet stillingen som kuhina nui som betyr statsminister for henne. Hennes maktbase vokste etter dette, og til slutt styrte hun med tittelen Queen Regent under regimentene til både Kamehameha II og Kauikeaouli som overtok tronen som Kamehameha III.
Ka'ahumanu var mange tiår forut for sin tid og sto i spissen for flere rettigheter kvinnene på Hawaii, men historikere har i ettertid bemerket at dette var til hennes egen fordel.

Omfavner kristendommen

I april 1824 ble Ka`ahumanu offentlig anerkjent for sin omfavnelse av den protestantiske kristendommen og for å ha oppmuntret sine undersåtter til å bli døpt inn i denne troen. Det samme år presenterte hun sitt første kodifisert lovverk som var modellert etter den kristne etikk og verdier og de ti bud. Ka`ahumanu ble døpt den 5. desember 1825 på stedet der Kawaiahao-kirken står i dag.
Kristne misjonærer overtalte Ka`ahumanu at den katolske kirken, som hadde etablert Cathedral of Our Lady of Peace i Honolulu, burde avskaffes fra øynasjonen. Den 7. juli 1827, beordret Ka‘ahumanu den første katolske misjonæren å forlate landet. I 1830 signerte Ka`ahumanu en lovgivning som forbød de katolske læresetningene og hun truet med å deportere alle som brøt denne loven.
Radiant

Radiant er det tredje studioalbumet til det amerikanske rhythm-and-blues-bandet Atlantic Starr. Det inneholder singlene "When Love Calls", "Send For Me" og "Am I Dreaming." For dette albumet slo bandet seg for første gang sammen med veteranen og Motown-produsenten James Anthony Carmichael, best kjent for sitt arbeid med The Jackson 5 og Commodores.
Wappesicus

Utseende

En middelsstor (ca. 8,5 millimeter), blank, rødbrunlig trebukk. Oversiden er tett kledt med nokså lange, oppstående, mørke hår. Antennene er knapt så lange som kroppen. Pronotum er avrundet sekskantet, mye bredere enn langt, betydelig innsnevret ved roten. Dekkvingene er jevnbrede, tydelig bredere enn pronotum. Beina er temmelig korte og kraftige. Slekten er bare kjent fra typeeksemplaret, som er en hunn.

Levevis

Larvene lever i død ved.

Utbredelse

Arten er kjent fra Bolivia.
Lamprobityle

Utseende

Små, kraftige, svarte trebukker, mer eller mindre kledt med lyse skjell. Kroppen kan ha noe metallglans. Antennene er tynne og rundt halvparten så lange som kroppen. Pronotum er rundet, mye smalere enn dekkvingene, som er jevnbrede. Beina er kraftige og nokså lange, ofte mer eller mindre rødlige.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Filippinene.
Universitetsbiblioteket i Beograd

Universitetsbiblioteket i Beograd, eller Svetozar Markovićs universitetsbibliotek, (serbisk: Универзитетска библиотека Светозар Марковић) er et bibliotek tilknyttet Universitetet i Beograd i Serbia. Biblioteket er oppkalt etter Svetozar Marković, en politisk aktivist i det 19. århundre, og det er det nest største biblioteket i Beograd, etter Nasjonalbiblioteket i Serbia.
Biblioteket er bygget med økonomiske ressurser fra forretningsmannen og filantropen Andrew Carnegie. Beograd var en av de første tre byene i Europa med et Carnegie-bibliotek, og det er det eneste Carnegie-biblioteket i Sentral- og Øst-Europa.
Beograds universitetsbibliotek er det største universitetsbiblioteket i Serbia, og det har over 1,5 millioner bøker. Biblioteket er også kjent som Nasjonalbiblioteket på grunn av de store serbiske samlingene og en rekke internasjonale vitenskapelige samlinger.
Biblioteket ble grunnlagt i 1921 og er etterfølgeren til Beograds universitetsbibliotek fra 1844. Biblioteket har ligget på dagens plassering siden 1926.
Team Taxi

Team Taxi AS er en drosjesentral lokalisert i løyvedistriktet Hole og Ringerike i Buskerud. Sentralen ble etablert våren 2005 og har hovedkontor i Hønefoss. Den er medlem av Norges Taxiforbund.
Grunnlaget for etableringen var en sammenslutning av tidligere bopelsdrosjeløyver (også kjent som bygdeløyver) som alt fantes i distriktet. Ved inngangen til 2010 var det tretten biler tilsluttet sentralen. Bilparken er utstyrt med moderne flåtestyring med GPS, levert av Transport Data Systems AS (TDS).
Daglig leder i Team Taxi er Per Anders Flaskerud, som opprinnelig var en av bopelsdrosjeløyvehaverne som inngikk i sammenslutningen.
Fyrfat

Fyrfat er brukt til brenning av trekull for oppvarming. De var laget av kobber, messing eller jern og hadde gjennombrutte sider slik at glørne fikk lufttilførsel. Fyrfat har først og fremst hørt hjemme i bymiljøer og i høyere samfunnslag.
Store fyrfat, som ofte hadde lokk, kunne plasseres på gulvet som fotvarmere. De mindre var først og fremst beregnet til å holde kjeler og andre kar varme. Disse hadde gjerne et skaft i siden og små føtter slik at de kunne plasseres på bordet, eller de kunne ha et høyt stativ av smijern slik at de kunne stå på gulvet ved siden av bordet. De aller minste fyrfatene kan også ha vært brukt som tobakspibe-fyrfade, der de røykende kunne ta glør til å tenne pipene med.

Bruken av fyrfat til oppvarming har nok først og fremst vært brukt i Mellom- og Sør-Europa. Under milde vintre kunne det der være god hjelp i et fyrfat plassert nede ved bena når det ikke var annen oppvarming i rommet. I Norden var det nødvendig med fyring i åpne ildsteder eller i ovner hvis det skulle være til noen hjelp i de kalde periodene.
KV «Eigun»

KV «Eigun» var mellom 2001 og 2008 et norsk kystvaktfartøy som opererte i ytre kystvakt sør.
Skipet hadde base ved Haakonsvern i Bergen. Fartøyet ble bygget i 1959 i Rotterdam og var opprinnelig en hvalbåt med navnet «Thomas W Vinkel». Skipet hadde gjennomgått flere ombygginger før det ble overført til Kystvakten i 2001.
I løpet av sine seks år som kystvaktfartøy, tilbakela KV «Eigun» 276 721 nautiske mil og gjennomførte 1421 inspeksjoner.
Popup-faktura

Popup-faktura er en form for tvungen betaling på internett. Programvare i litt varierende form brukes for å innkreve betaling etter at nettsteder er besøkt eller programvare er tatt i bruk. Dialogbokser, bannere eller annet brukes for å ta kontroll over nettleser eller andre programmer slik at brukeren blir minnet på å betale, eller endatil tvunget til å betale for å få tilbake kontroll over maskinen.
Forbrukerombudet har i forbindelse med Platte Media sin bruk av slike løsninger uttalt at de mener slik innkreving av betaling er på kant med flere lover.
Programvare som viser frem slike betalingsoppfordringer og låser maskinen kan fjernes med programmer som Ad-Aware og andre programmer for å fjerne adware og malware.
Derek Rolle

Derek S. Rolle er en bahamansk økonom, som siden 1. september 2017 har vært visesentralbanksjef for Bahamas' sentralbank. 
Rolle har studert ved University of The Bahamas, og har en bachelor-grad i finans og samfunnsøkonomi fra College of William and Mary i USA, samt en MBA-grad med hovedvekt på finans og kvantitive metoder fra University of Georgia i USA. 
Han overtok som visesentralbanksjef 1. september 2017, etter at Michael Lightbournes periode utløp. Han hadde da jobbet i sentralbanken i 28 år.
Frikirkelig konfirmasjon

Innhold

Tentro har en tydelig kristen profil, bygget på den kristne lære og ligner den norske kirkes konfirmantundervisning. Men Tentro har en litt annet form og læringsmetode.
Tentro ønsker å tak i tenåringers hverdag og virkelighet, og knytte dette opp mot kristen tro.
Undervisningsformen er lagt opp for å involvere konfirmanten med opplevelser som engasjerer, virkemidler hentet fra hverdagen, film, musikk, bilder, illustrasjoner og fortellinger, leker og konkurranser.
Fiolett heifly

Levevis

Svært lite er kjent om denne arten utover at den lever på heier i fjellet.

Utbredelse

Arten er kjent fra fjellet i Sør-Norge, og fra et område på vestsiden av Ural-fjellene i den europeiske delen av Russland. Den er dessuten rapportert fra Kirgisistan.
Rakkestad Avis

Rakkestad Avis er en avis som blir utgitt i Rakkestad i Østfold. Rakkestad Avis ( www.r-a.no ) oppdateres hver dag. Avisen kom ut tre ganger i uka: mandag, onsdag og fredag, men gikk fra torsdag 15. februar 2018 over til én papiravis i uka, hver torsdag, og den digitale avisen RA3 tre dager i uka. Rakkestad Avis er den eneste avisen i sitt område, med en husstandsdekning på 80 prosent. Ansvarlig redaktør og daglig leder er Elin Marie Rud. Avisen er en del av Amedia.
Astylidius

Utseende

En nokså liten, brun trebukk. Antennene er tynne og lengre enn kroppen. Pronotum er omtrent sekskantet, med en butt tann på hver side. Dekkvingene  er litt rundede. Beina har tykke, klubbeformede lår.

Utbredelse

Arten lever i det østlige USA, vestover til Texas.
Cerro de los Ángeles

Cerro de los Ángeles («Englenes ås») er en berømt høyde lokalisert i Getafe i Spania, omtrent 10 km sør for Madrid. Stedet er kjent for å være det geografiske sentrum av Den iberiske halvøy. 
På toppen av høyden er det kloster fra 1300-tallet, Nuestra Señora de los Ángeles («Vår frue av englene»), foruten også et monument Monumento al Sagrado Corazón («Monumentet for Jesu hellige hjerte»), bygget i 1919 til ære for området og innvielse av kong Alfonso XIII. Det var flere slag under den spanske borgerkrig på denne høyden, noe som førte til at det opprinnelige monumentet ble ødelagt. Merker etter kuler datert til innbyrdeskrigen kan fortsatt bli sett på monumentet og klosterets murer.
Etter innbyrdeskrigen fjernet Franco-regjeringen levningene av monumentet og bygget et nytt og større anlegg sammen med en kirke under bakken. Monumentet består av en høy og gigantisk statue av Jesus Kristus. I monumentet oppholder seg jomfruen av Getafe seg, stedets hellige beskytter, slik spanske byer ofte har deres egen hellige byjomfru, og stedet er således godt besøkt av fromme innbyggere i Getafe.
Skråningen på høyden er dekket av strandfuru, foruten også parkanlegg med kilder, stier, en bar og fotballbane. Av den grunn er det i tillegg til å være et religiøst senter, også yndet som sted for fotgjengere og andre som vil bevege seg i naturen. Fra en geologisk synsvinkel har åsen en høyde på 670 moh, og med en grunnlinje (foten av åsen) på 610 moh. Området som omgir åsen er flatt i alle retninger, og høyden har således et godt utsyn over Madrid, Getafe og det omliggende landet.
Et radiotårn står på toppen av åsen ved siden av klosteret. Presteseminar for bispedømmet Getafe er lokalisert ved klosteret.
Papilio helenus

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Papilio helenus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Perlegurami

Føde

Perleguramien er en alteter. I akvarium eter den ale standard-fôr som tilbys i handelen, men setter pris på et vegetabilsk tilskudd.

Forplantning

I forhold til andre labyrintfisker er hannen lite aggressiv mot hunnen etter leken. Skumredet bygges mellom to flyteplanter. Hannen lager luftbobler med munnen som han binder sammen med spytt, og med hjelp av labyrintorganet. Hunnen har også labyrintorgan, men det er hannen som bygger redet.
Parringen skjer under redet, og eggene flyter opp og fester seg i boblene som gir dem en viss beskyttelse. Hannen skilter med en rød farge, spesielt under leken.
Amazongås

Taksonomi

Det har blitt foreslått at amazongås muligvis kan være en naturlig lenke mellom typiske gravgjess (Chloephaga) og typiske gravender (Tadorna), men det gjenstår å kunne bevise det.

Biologi

Amazongås er en art med tydelig kjønnsdimorfisme, i det hannen blir endel større enn hunnen. Arten måler cirka 61–66 cm. Hannen veier omkring 1 700–1 950 g, hunnen cirka 1 200–1 440 g.
Fjærdrakten er i hovedsak trefarget. Hodet, nakken, øvre del av brystet og gumpen er hvit eller gråhvit. Nakken virker spesielt kraftig på denne arten, og hunnen har noe kortere nakke enn hannen. Ryggen og nedre del av brystet og buken er dus olivengrønn, mens vingene og stjerten er mørk grønne med et bredt hvitt bånd. Arten har et særpreget gåselignende nebb, der overnebbet i hovedsak er sort og undernebbet rødt. Øynene er mørke og de undere ekstremitetene.
Amazongås regnes som standfugl, men den gjør korte trekk. Arten er bredt, men fragmentert utbredt i det nordlige Sør-Amerika øst av Andes. Dette innbefatter områder i det østre Colombia, Venezuela og Guyana, og sørover gjennom Amazonasbekkenet i Brasil, det østre Ecuador, det østre Peru, det østre og sørlige Bolivia og det vestre Paraguay, til det ekstremt nordvestre Argentina (Salta).
Arten vagler seg ofte i trær og trives langs skogdekte tropiske elver med flaberg og sanddekte strender, bevokste øyer og klaringer i vegetasjonen, men også i mer åpent lende, fuktig savanne (spesielt llanosen), og i utkanten av store våtmarksområder med ferskvann. Den opptrer mest i lavlandet i høyder opp mot 500 moh., men har blitt registrert helt opp mot 2 600 moh. øst i Andes (Colombia).
Man vet svært lite om ernæringsvanene til denne arten, men man antar at den eter de grønne delene av ulike gress og planter, samt ulike akvatiske knoller og bær, såvel som ulike bløtdyr og insekter. I det østre Peru er Eleusine indica rapportert å være en favoritt. Arten eter mest på land.
Hekketiden er under tørketiden, i Colombia og Venezuela stort sett i perioden desember–januar, der hekkingen skjer nærmest synkront. I Amazonasbekkenet (Brasil) er avkom i varierende størrelse observert i midten av oktober. Redene bygges i hulrom eller avbrukne trær, men av og til også plassert i gress og busker langs elvekanten eller i hekkekasser, og ligger godt separert fra hverandre. Det fôres innvendig med hvitaktig dun. Hunnen legger normalt 6–10 brunhvite egg, men opp til 19 egg er registrert på grunn av intra-spesifikk hekkeparasittisme. Inkubasjonstiden tar normalt 28–30 dager, kanskje også så mye som 32–34 dager. Hunnen ruger alene. Det er imidlertid uklart hvor lang tid det tar før avkommet får full fjærdrakt. Par som hekker i fuglekasser seg ut til å ha større suksess enn de som hekker i naturlige hulrom og lignende.
Reichssicherheitshauptamt

Reichssicherheitshauptamt, forkortet RSHA, (tysk for «Hovedkontoret for rikssikkerhet») var overordnet organ for sikkerhetstjenesten i det nasjonalsosialistiske Tyskland mellom 1939 og 1945. Det ble opprettet 22. september 1939 ved at Sicherheitsdienst (SD), Gestapo og Reichskriminalpolizei (Kripo) ble slått sammen. Hovedoppgaven var å identifisere og nøytralisere personer som truet Det tredje rikes sikkerhet. Identifisering av jøder, sigøynere og andre folkegrupper var en del av denne oppgaven.
Kontoret var underlagt Reichsführer-SS, det vil si Heinrich Himmler, og hadde sitt hovedkontor i Prinz-Albrecht-Straße i Berlin.

Ledelse

Den første sjefen for RSHA var Reinhard Heydrich, som ledet kontoret inntil han ble likvidert i 1942. Deretter tok Ernst Kaltenbrunner over, og ledet RSHA til andre verdenskrigs slutt. Sjefen for RSHA var også leder for spesialenhetene, kjent som Einsatzgruppen.
Salamis (sommerfugl)

Utseende

Store sommerfugler med brede, flikete vinger og forholdsvis spinkel kropp. Forvingens spiss er noe utdratt slik at vingen blir sigdformet. Bakvingen er også noe utdradd i spissen. Fargen på oversiden er brunoransje eller brunlig purpurfarget. Undersiden ligner sterkt på et vissent blad, komplett med "midtnerve". Vingenes utskudd gjør at formen også stemmer med et vissent blad når sommerfuglen sitter med lukkede vinger.

Utbredelse

Slekten er utbredt i Afrika.
Turkisbryntanagar

Utbredelse

Den forekommer i Bolivia, Colombia, Ecuador og Peru.
NorDisc

NorDisc var et skandinavisk plateselskap og etikett, originalt startet i Norge i 1956 av tre skandinaviske plateselskaper, Egil Monn-Iversen A/S, danske-svenske Metronome og svenske Karusell. I 1964 ble NorDisc kjøpt av Siemens, og det ble slått sammen med Siemens Norge A/S for å danne et nytt selskap, fortsatt kalt Nor-Disc. Nor-Disc representerte etikettene Nor-Disc, Metronome, Karusell, Reprise Records, ABC-Paramount, Impulse Records og andre i Norge. Eierne av Nordisc var delvis den samme som eiere av Metronome, Börje Ekberg og Anders Burman, Ifølge Billboard Magazine i 1971. Det er også Nor-Disc-utgivelser fra Finland, det ble operert der av Scandia. Den finske avdelingen ble stengt i 1964. NorDisc holdt til i Rosenborggata 19 i Oslo.
Michael Thwaite

Karrieren

Thwaite begynte sin karriere i Sydney University. Han fortsatte så å spille for rumenske FC National București i 2004/2005 sesongen. spilleren ble kjøpt av den polske toppklubben Wisła Kraków etter at han var Bosman-spiller for București. Før han kom til Wisła Kraków hadde han fått kontraktstilbud fra en rekke andre klubber i Europa, bl.a. Nottingham Forest og Barnsley FC. Det var også interesse blant svenske, tyske og sveitsiske klubber, men spilleren valgte til slutt å spille for Wisła Kraków.  Grunnet lite spilletid hos Wisła Kraków, ville australieren vekk fra klubben, og i 2008 trengte Brann en erstatter for den amerikanske midtstopperen Ramiro Corrales. Overgangssummen skal ha vært på 1 million kr og spilleren signerte en treårskontrakt.
Thwaite ble lånt ut til Melbourne Victory FC etter et halvt år i Brann, når denne låneperioden utløp signerte han for Gold Coast.
Ljunghusen

Ljunghusen er et tettsted i Vellinge kommune i Skåne län i Sverige. I 2010 hadde tettstedet 12 555 innbyggere.
Konvensjonelle våpen

Konvensjonelle våpen er en betegnelse på alle våpen som faller utenfor kategoriene kjernefysiske, biologiske og kjemiske (såkalte ABC-våpen).
Uskjo

Uskjo (også kalt Usken) er ei øy nær Hommersåk i Sandnes kommune i Rogaland. Øya har båtforbindelse til Stavanger og Hommersåk. Den er et populært friluftsområde, og har en god del hyttebebyggelse, men få fastboende.
Lansbergia vanderkelleni

Utseende

Middelsstore gullbasser uten metallisk glans. Hannene mangler horn eller utvekster på hodet.

Utbredelse

Arten er utbredt i Tanzania.
Pålsboda

Pålsboda er et tettsted i Hallsberg kommune i Örebro län i landskapet Närke i Sverige. I 2010 hadde tettstedet 1 552 innbyggere.
Edward C. Hyatt vannkraftverk

Edward C. Hyatt vannkraftverk er et såkalt pumpekraftverk i Butte fylke i California, og utnytter kraften fra to vertikalt beliggende reservoarer med 600 m vannfall (head), i elva Feather som er ei sideelv til Sacramento. Installert effekt er 780 MW fordelt på seks turbiner. 
I samme fylke ligger også Edward C. Hyatt-demningen som betjener tre egne turbiner i tradisjonell elvekraftverk-teknologi med en produksjon på 351 – 367 MW som fordeles til pumpekraftverket. Til kraftproduksjonen inngår ellers vann ledet fra den store Oroville-demningen med Lake Oroville, og hele dette anlegget inklusive E. C. Hyatt vannkraftverk stod ferdig i 1968. Årsproduksjonen er 2,12 TWh.
Mafalda (Molise)

Demografisk utvikling

Tall fra ISTAT
Brendan Graham

Bakgrunn

Brendan Graham jobbet opprinnelig som industriingeniør i klesindustrien i Irland fram til han ble permittert som 48-åring på begynnelsen 1990-tallet. Graham hadde i mange år skrevet sangtekster og andre fortellinger, men han fikk fart på skrivingen etter permitteringen. Han begynte å skrive sanger på kvelder og i helger, og i 1994 sendte han inn sangen «Rock 'n' Roll Kids» til den irske konkurransen i forkant av Eurovision Song Contest 1994. Sangen ble framført av Paul Harrington og Charlie McGettigan og vant den irske finalen. Sangen vant deretter den internasjonale finalen på hjemmebane i Dublin. Dette var Irlands tredje seier på rad, og det var første gang en Eurovision-deltaker fikk over 200 poeng.
To år senere leverte han inn en ny sang til den irske konkurransen, «The Voice», framført av Eimear Quinn. Sangen vant og ble Irlands representant ved Eurovision Song Contest 1996 i Oslo. Sangen vant den internasjonale finalen – Irlands sjuende og hittil siste seier i Eurovision Song Contest.
I 2001 ble han kontaktet av Fionnuala Sherry i gruppa Secret Garden. Hun ba ham skrive tekst til en komposisjon av Rolf Løvland, da med arbeidstittel «Silent Story». Graham ga sangen tittelen «You Raise Me Up». 
Utdypende artikkel: You Raise Me Up
Graham har også skrevet en rekke sanger for Celtic Woman, blant annet teksten til «O, America». Han har også skrevet teksten til Paul Mealors «Sleep On», en vuggesang til prins George – sønnen til William og Catherine. Graham har også skrevet flere romaner, blant annet serien The Whitest Flower, Element Of Fire og The Brightest Day, The Darkest Night.
Kvinneligaen 2013/14

Kvinneligaen 2013/14 var det øverste nivået i norsk basketball for kvinner i 2013/14-sesongen. Gimle vant ligaen foran Ullern og Asker.